ddrg/super_eurlex huggingface dataset:
97/236/EY: Komission päätös, tehty 13 päivänä maaliskuuta 1997, luvan antamisesta Suomelle myöntää poroalan kansallista tukea (Vain suomen- ja ruotsinkielinen teksti on todistusvoimainen)



Virallinen lehti nro L 094 , 09/04/1997 s. 0019 - 0019



KOMISSION PÄÄTÖS, tehty 13 päivänä maaliskuuta 1997, luvan antamisesta Suomelle myöntää poroalan kansallista tukea (Vain suomen- ja ruotsinkielinen teksti on todistusvoimainen) (97/236/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisasiakirjan ja erityisesti sen liitteessä I olevan V luvun B osan XII jakson "Muuta", jolla muutetaan tiettyjen perustamissopimuksen liitteessä II lueteltujen tuotteiden yhteisestä markkinajärjestelystä 28 päivänä kesäkuuta 1968 annetun neuvoston asetuksen (ETY) N:o 827/68 (1), sellaisena kuin se on viimeksi muutettuna komission asetuksella (EY) N:o 195/96 (2), 5 artiklaa muun muassa porojen ja poronlihan osalta, sekä katsoo, että edellä mainitun määräyksen mukaisesti Suomi voi komission suostumuksella myöntää tiettyjä porojen ja niistä johdettujen tuotteiden tuotantoa ja markkinoille saattamista koskevia tukia; tämä ei saa kuitenkaan johtaa "perinteisten tuotantotasojen kasvuun", Suomi ilmoitti 8 päivänä heinäkuuta 1996 komissiolle poroalaa koskevasta kansallisen tuen hankkeestaan Rooman sopimuksen 93 artiklan 3 kohdan mukaisesti; komission päätös voidaan tehdä kuitenkin ainoastaan asetuksen (ETY) N:o 827/68 5 artiklan perusteella eikä Rooman sopimuksen 92-94 artiklan perusteella, Suomi antoi 24 päivänä lokakuuta 1996 päivätyssä kirjeessään komission pyytämät lisätiedot; Suomi toimitti 8 päivänä heinäkuuta 1996 ja 24 päivänä lokakuuta 1996 päivätyissä kirjeissään perinteisiä tuotantotasoja koskevat tiedot, ja kyseiset tuet, joilla ei ole aikarajoituksia, tukevat porojen tuotantoa Suomessa ja ne on yhteensovitettu tuotantokapasiteetin kehityksen valvontajärjestelmän kanssa, joten ne eivät aiheuttane perinteisten tuotantotasojen kasvua ja noudattavat siten edellä mainittua määräystä; on aiheellista ilmoittaa säännöllisesti myös komissiolle porojen ja niistä johdettujen tuotteiden tuotannon määrä Suomessa, ON TEHNYT TÄMÄN PÄÄTÖKSEN: 1 artikla Hyväksytään Suomen 8 päivänä heinäkuuta 1996 päivätyssä kirjeessään ilmoittamat poroalaa koskevat tukitoimenpiteet, sellaisina kuin ne ovat muutettuina 24 päivänä lokakuuta 1996 päivätyllä kirjeellä. 2 artikla Suomen viranomaiset toimittavat komissiolle vuosittain tiedot, joiden avulla komissio voi määrittää, onko perinteisiä tuotantotasoja noudatettu. 3 artikla Tämä päätös on osoitettu Suomen tasavallalle. Tehty Brysselissä 13 päivänä maaliskuuta 1997. Komission puolesta Franz FISCHLER Komission jäsen (1) EYVL N:o L 151, 30.6.1968, s. 16 (2) EYVL N:o L 26, 2.2.1996, s. 13
97/549/EY: Komission päätös, tehty 14 päivänä heinäkuuta 1997, T102-kokeen (Streptococcus thermophilus T102) markkinoille saattamisesta neuvoston direktiivin 90/220/ETY mukaisesti (ETA:n kannalta merkityksellinen teksti)



Virallinen lehti nro L 225 , 15/08/1997 s. 0034 - 0034



KOMISSION PÄÄTÖS, tehty 14 päivänä heinäkuuta 1997, T102-kokeen (Streptococcus thermophilus T102) markkinoille saattamisesta neuvoston direktiivin 90/220/ETY mukaisesti (ETA:n kannalta merkityksellinen teksti) (97/549/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon geneettisesti muunnettujen organismien tarkoituksellisesta levittämisestä ympäristöön 23 päivänä huhtikuuta 1990 annetun neuvoston direktiivin 90/220/ETY (1), sellaisena kuin se on viimeksi muutettuna komission direktiivillä 97/35/EY (2), ja erityisesti sen 13 artiklan, sekä katsoo, että direktiivin 90/220/ETY 10-18 artiklassa säädetään yhteisön menettelystä, jolla jäsenvaltion toimivaltainen viranomainen voi antaa luvan saattaa markkinoille geneettisesti muunnettuja organismeja sisältäviä tai niistä koostuvia tuotteita, ilmoitus tällaisen tuotteen markkinoille saattamisesta on tehty Suomen toimivaltaiselle viranomaiselle, Suomen toimivaltainen viranomainen on tämän jälkeen toimittanut ilmoitukseen liittyvän teknisen asiakirjan ja puoltavan lausuntonsa komissiolle, erään jäsenvaltion toimivaltainen viranomainen on esittänyt vastalauseen sanotusta teknisestä asiakirjasta, tämän vuoksi komission on direktiivin 90/220/ETY 13 artiklan 3 kohdan mukaisesti tehtävä päätös direktiivin 21 artiklassa säädettyä menettelyä noudattaen, direktiivin 90/220/ETY soveltamisalan huomioon ottaen komissio on tutkinut esitetyn vastalauseen ja teknisen asiakirjan tiedot sekä päätellyt, ettei ole syytä olettaa ihmisten terveydelle tai ympäristölle aiheutuvan haittavaikutuksia siitä, että Streptococcus thermophilus T102:een siirretään kloramfenikoliasetyylitransferaasia koodaava geeni plasmidilla pMJ 763, direktiivin 90/220/ETY 11 artiklan 6 kohdassa ja 16 artiklan 1 kohdassa säädetään lisäsuojatoimenpiteistä, jos saadaan uutta tietoa tuotteen vaaroista, ja tässä päätöksessä säädetyt toimenpiteet ovat direktiivin 90/220/ETY 21 artiklalla perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Rajoittamatta yhteisön muun lainsäädännön soveltamista Suomen toimivaltaisen viranomaisen on annettava lupa saattaa markkinoille seuraava tuote, josta Valio Oy on tehnyt ilmoituksen (viite C/FI/96-1NA): ampullit, jotka sisältävät sellaisen Streptococcus thermophilus T102:n kylmäkuivatun preparaatin, joka on transformoitu plasmidilla pMJ 763, joka sisältää Xenorhabdus luminescensista peräisin olevat synteettiset geenit luxA, luxB sekä plasmidista pVS2 peräisin olevan kloramfenikoliasetyylitransferaasia koodaavan geenin, jota säätelee P45-laktokokkipromoottori ja Escherichia coli rrnB:stä peräisin oleva transkription lopettaja. 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä heinäkuuta 1997. Komission puolesta Ritt BJERREGAARD Komission jäsen (1) EYVL N:o L 117, 8.5.1990, s. 15 (2) EYVL N:o L 169, 27.6.1997, s. 72
Neuvoston päätös, tehty 22 päivänä syyskuuta 1997, rajojen yli sovellettavista kirjojen kiinteistä hinnoista Euroopan kielialueilla



Virallinen lehti nro C 305 , 07/10/1997 s. 0002 - 0002



NEUVOSTON PÄÄTÖS, tehty 22 päivänä syyskuuta 1997, rajojen yli sovellettavista kirjojen kiinteistä hinnoista Euroopan kielialueilla (97/C 305/02) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 152 artiklan, TUNNUSTAA kirjojen kaksinaisen tehtävän, sillä kirja on samanaikaisesti kulttuuriarvojen välittäjä ja kauppatavara; korostaa voimakkaasti, että kirjan kulttuurillisia ja taloudellisia puolia on arvioitava tasapainoisesti, PANEE MERKILLE, että monet jäsenvaltiot pitävät kirjojen kiinteää hintaa merkittävänä keinona monipuolisen kirjavalikoiman ja kirjojen laajan saatavuuden ylläpitämisessä ja edistämisessä kuluttajan kulttuurillisten etujen huomioon ottamiseksi ja että kyseisten jäsenvaltioiden viranomaiset ovat yleisen kulttuurillisen merkityksen vuoksi hyväksyneet kirjojen kiinteiden hintojen aiheuttaman vapaan kilpailun rajoittamisen, KIINNITTÄÄ HUOMIOTA siihen, että eräissä jäsenvaltioissa sovelletaan kansallisia kiinteän hinnan järjestelmiä, KATSOO, että jotkin jäsenvaltiot haluavat yhtenäisellä kielialueella yhdessä jonkin toisen jäsenvaltion kanssa sallia tai ottaa käyttöön rajojen yli sovellettavan, kirjojen kiinteään hintaan liittyvän sääntelyn ja että kyseisen sääntelyn olisi oltava mahdollista edellyttäen, että kirjojen kiinteät hinnat rajoitetaan koskemaan vain kyseistä kielialuetta ja kyseisellä kielellä ilmestyviä julkaisuja, TOTEAA, että Euroopan yhteisöjen komissio on toistaiseksi katsonut, että jotkin sen käsiteltäviksi annetut, yli rajojen sovellettavat kirjojen kiinteän hinnan järjestelmät ovat perustamissopimuksen 85 artiklan 1 kohdan tai 30 artiklan vastaisia, eikä komissio ole katsonut noissa tapauksissa 85 artiklan 3 kohdan nojalla myönnettävän poikkeuksen tueksi esitettyjä todisteita riittäviksi, KATSOO, että 128 artiklan 4 kohdan ottaminen perustamissopimukseen on synnyttänyt uuden tilanteen, jonka seuraukset on selvitettävä rajojen yli sovellettavia kirjojen kiinteitä hintoja koskevien yhteisön kilpailusääntöjen soveltamisen suhteen, sekä KEHOTTAA komissiota: - selvittämään 128 artiklan 4 kohdan merkitystä perustamissopimuksen niiden artiklojen täytäntöönpanemisen kannalta, jotka voivat koskea rajojen yli sovellettavia kirjojen kiinteitä hintoja, ja ilmoittamaan tarvittaessa keinot, joiden avulla kirjojen kiinteitä hintoja koskevia sääntelyjä tai sopimuksia olisi mahdollista soveltaa yhtenäisellä kielialueella - esittämään selvityksensä tulokset neuvostolle. Tehty Brysselissä 22 päivänä syyskuuta 1997. Neuvoston puolesta F. BODEN Puheenjohtaja
Neuvoston päätös, tehty 22 päivänä syyskuuta 1997, Euroopan kulttuuritoiminnan tulevaisuudesta



Virallinen lehti nro C 305 , 07/10/1997 s. 0001 - 0001



NEUVOSTON PÄÄTÖS, tehty 22 päivänä syyskuuta 1997, Euroopan kulttuuritoiminnan tulevaisuudesta (97/C 305/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 152 artiklan, tunnustaa kulttuuritoiminnan merkityksen yhteisön tulevan kehittymisen kannalta, katsoo, että perustamissopimuksen 128 artiklassa nimenomaisesti määrätään yhteisön kulttuuriulottuvuudesta, ottaa huomioon perustamissopimuksen suuntaa-antavat periaatteet, kuten 3b artiklan periaatteet, ottaa huomioon kulttuuriin liittyvien näkökohtien sisällyttämisestä yhteisön toimintaan 20 päivänä tammikuuta 1997 annetun neuvoston päätöslauselman (1), erityisesti: I. viittauksen neuvoston ja neuvostossa kokoontuneiden kulttuuriministerien 12 päivänä marraskuuta 1992 antamiin päätelmiin yhteisön kulttuuritoiminnan suuntaviivoista, joiden mukaan - kulttuurin ja muiden alojen välinen yhteys olisi tehtävä näkyvämmäksi, - perustamissopimuksen 128 artiklan 4 kohdan määräysten tarjoamia mahdollisuuksia olisi käytettävä tehokkaammin, - Euroopan yhteisön politiikan kulttuuri-, talous- ja muiden ulottuvuuksien välille on luotava parempi tasapaino, jotta nämä ulottuvuudet täydentäisivät ja tukisivat toisiaan, II. katsoo, että Euroopan yhteisön eri kulttuuritoiminnat kuuluvat eri kulttuuri(ala)ohjelmiin, panee merkille, että näiden ohjelmien lisäksi yhteisö tukee kulttuuritoimintaa monin eri tavoin, tuo esiin sen, että ajan tasalla olevien katsausten laatiminen yhteisön kulttuuritoiminnasta on olennaisen tärkeää kultuurialalle annettavan tuen koordinoimiseksi, ottaa huomioon Euroopan yhteisön kulttuurialalle antamasta tuesta saadut kokemukset, katsoo, että olemassa olevat kulttuuriohjelmat saatetaan päätökseen tulevina vuosina, koska on erittäin tärkeää, että jäsenvaltioiden näkemykset otetaan huomioon komission ehdotuksessa, komission saattaisi olla aiheellista sopivaksi katsomallaan tavalla kuulla niitä niiden Euroopan kulttuuriyhteistyötä koskevista ajatuksista. PYYTÄÄ komissiota tutkimaan mahdollisuutta omaksua ohjaava, kokonaisvaltainen ja avoin lähestymistapa yhteisön kulttuuritoimintaan perustamissopimuksen 128 artiklan panemiseksi täytäntöön ja tekemään ehdotuksia Euroopan kulttuuritoiminnan tulevaisuudesta, mukaan lukien muun muassa 128 artiklan täytäntöönpanemiseen tarkoitetun yksittäisen ohjelmointi- ja rahoitusvälineen perustamisen audiovisuaalisen alan omien välineiden jo ollessa olemassa, edellä mainitut näkökohdat sekä asiaankuuluvien (ala)ohjelmien jatkoarviointi huomioon ottaen 1 päivään toukokuuta 1998 mennessä. Tehty Brysselissä 22 päivänä syyskuuta 1997. Neuvoston puolesta F. BODEN Puheenjohtaja (1) EYVL C 36, 5.2.1997, s. 4.
97/689/YUTP: Neuvoston päätös, tehty 20 päivänä lokakuuta 1997, jolla täydennetään Bosnian ja Hertsegovinan vaaleja tukevasta unionin toiminnasta hyväksyttyä yhteistä toimintaa 96/406/YUTP



Virallinen lehti nro L 293 , 27/10/1997 s. 0002 - 0002



NEUVOSTON PÄÄTÖS, tehty 20 päivänä lokakuuta 1997, jolla täydennetään Bosnian ja Hertsegovinan vaaleja tukevasta unionin toiminnasta hyväksyttyä yhteistä toimintaa 96/406/YUTP (97/689/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 artiklan, ottaa huomioon 13 ja 14 päivänä joulukuuta 1996 Dublinissa kokoontuneen Eurooppa-neuvoston päätelmät, ottaa huomioon 10 päivänä kesäkuuta 1996 hyväksytyn yhteisen toiminnan 96/406/YUTP Bosnian ja Hertsegovinan vaaleja tukevasta toiminnasta (1), sekä katsoo, että Euroopan turvallisuus- ja yhteistyöjärjestön (ETYJ) pysyvä neuvosto päätti 26 päivänä syyskuuta 1997, että järjestö ryhtyy valvomaan Republika Srpskan lakiasäätävän kokouksen vaaleja, ETYJ on pyytänyt Euroopan unionin tukea näiden vaalien tarkkailun rahoittamiseksi, ja yhteistä toimintaa 96/406/YUTP olisi edelleen täydennettävä, ON PÄÄTTÄNYT SEURAAVAA: 1 artikla Tämän päätöksen tarkoituksena on Euroopan unionin ETYJ:n toiminnalle antaman tuen jatkaminen rauhaa koskevan yleisen puitesopimuksen mukaisesti. 2 artikla 1. Edellä 1 artiklassa tarkoitettu tuki toteutetaan Republika Srpskan lakiasäätävän kokouksen vaalien yhteydessä EU:n tarkkailijayksikön osallistumisena ETYJ:n valvonnassa pidettävien vaalien valvontaan mukaan luettuna vaalitoimitus ja ääntenlaskenta. 2. EU:n pitkäaikaiset tarkkailijat viipyvät alueella enintään 74 päivää. EU:n lyhytaikaiset tarkkailijat viipyvät alueella enintään 17 päivää. 3. Tarkkailutoiminta rahoitetaan päätöksen 97/224/YUTP 3 artiklan 1 kohdassa tarkoitetusta määrästä. Tällöin sovelletaan kyseisen päätöksen 3 artiklan 2 ja 3 kohtaa. 3 artikla Neuvosto seuraa tämän päätöksen täytäntöönpanoa. 4 artikla Tämä päätös tulee voimaan päivänä, jona se tehdään. Sitä noudatetaan 26 päivästä syyskuuta 1997. 5 artikla Tämä päätös julkaistaan virallisessa lehdessä. Tehty Luxemburgissa, 20 päivänä lokakuuta 1997. Neuvoston puolesta F. BODEN Puheenjohtaja (1) EYVL L 168, 6.7.1996, s. 1, yhteinen toiminta sellaisena kuin se on muutettuna päätöksellä 97/153/YUTP (EYVL L 63, 4.3.1997, s. 1) ja täydennettynä päätöksellä 97/224/YUTP (EYVL L 90, 4.4.1997, s. 1).
97/686/EY: Komission päätös, tehty 13 päivänä lokakuuta 1997, tiettyjen Italiassa määritetyillä alueilla tuotettujen laatuviinien tuotannon toteamisesta niiden laatuominaisuuksien vuoksi huomattavasti kysyntää pienemmäksi (Ainoastaan italiankielinen teksti on todistusvoimainen)



Virallinen lehti nro L 289 , 22/10/1997 s. 0005 - 0009



KOMISSION PÄÄTÖS, tehty 13 päivänä lokakuuta 1997, tiettyjen Italiassa määritetyillä alueilla tuotettujen laatuviinien tuotannon toteamisesta niiden laatuominaisuuksien vuoksi huomattavasti kysyntää pienemmäksi (Ainoastaan italiankielinen teksti on todistusvoimainen) (97/686/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1417/97 (2), ja erityisesti sen 6 artiklan 4 kohdan, sekä katsoo, että asetuksen (ETY) N:o 822/87 6 artiklan 1 kohdan mukaan kaikki uudet viiniviljelmät kielletään 31 päivään elokuuta 1998; kyseisessä säännöksessä säädetään kuitenkin, että jäsenvaltiot voivat myöntää luvan uusiin viljelmiin markkinointivuodeksi 1996/1997 ja 1997/1998 sellaisille alueille, jotka on tarkoitettu tuottamaan - tma-laatuviinejä ja - pöytäviinejä, joissa on jokin seuraavista merkinnöistä: "Landwein", "vin de pays", "indicazione geografica tipica", "vino de la tierra", "vinho regional", "regional wine" jne., ja joiden osalta komissio on todennut, että laatuominaisuuksien vuoksi niiden tuotanto on huomattavasti kysyntää pienempi, Italian hallitus on pyytänyt 17 päivänä heinäkuuta 1997 tämän säännöksen soveltamista tiettyjen tma-laatuviinien ja igt-pöytäviinien ("indicazione geografica tipica") osalta, pyyntöjen tarkastelu osoitti, että kyseiset tma-laatuviinit ja igt-pöytäviinit täyttävät toimenpiteessä säädetyt vaatimukset; asetuksessa (ETY) N:o 822/87 säädettyä 2 442 hehtaarin rajaa ei ole ylitetty, ja tässä päätöksessä säädetyt toimenpiteet ovat viinin hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteessä olevat tma-laatuviinit täyttävät asetuksen (ETY) N:o 822/87 6 artiklan 1 kohdan toisessa alakohdassa säädetyt edellytykset, jos saman alueen tma-laatuviinien osalta ei ylitetä samassa liitteessä olevaa pinta-alan lisäystä. 2 artikla Tämä päätös on osoitettu Italian tasavallalle. Tehty Brysselissä 13 päivänä lokakuuta 1997. Komission puolesta Franz FISCHLER Komission jäsen (1) EYVL L 84, 27.3.1987, s. 1 (2) EYVL L 196, 24.7.1997, s. 10 LIITE >TAULUKON PAIKKA>
97/394/EY: Komission päätös, tehty 6 päivänä kesäkuuta 1997, yhteisöön tuotuja eläimiä tai tuotteita koskevien tietokantojen vähimmäistiedoista (ETA:n kannalta merkityksellinen teksti)



Virallinen lehti nro L 164 , 21/06/1997 s. 0042 - 0043



KOMISSION PÄÄTÖS, tehty 6 päivänä kesäkuuta 1997, yhteisöön tuotuja eläimiä tai tuotteita koskevien tietokantojen vähimmäistiedoista (ETA:n kannalta merkityksellinen teksti) (97/394/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkinnällisten tuontimenettelyjen tietokoneistamisesta (Shift-projekti), direktiivien 90/675/ETY, 91/496/ETY, 91/628/ETY ja päätöksen 90/424/ETY muuttamisesta sekä päätöksen 88/192/ETY kumoamisesta 13 päivänä heinäkuuta 1992 tehdyn neuvoston päätöksen 92/438/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 12 artiklan, sekä katsoo, että päätöksen 92/438/ETY liitteessä III olevan 1 kohdan soveltamiseksi olisi ensinnä vahvistettava yhdenmukaiset vähimmäistiedot niissä tietokannoissa, joita kunkin jäsenvaltion on pidettävä niiden alueelle tuotujen eläinten ja tuotteiden osalta, kunkin jäsenvaltion tehtävänä on rekisteröidä tarpeellisiksi katsomansa lisätiedot alueelleen tuoduista eläimistä ja tuotteista, muut tekniset vaatimukset vahvistetaan myöhemmin Shift-projektin osalta käynnissä olevien tutkimusten perusteella, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tämän päätöksen liitteessä määritetään vähimmäistiedot, jotka jäsenvaltioiden on sisällytettävä niiden alueelle tuotuja eläimiä ja tuotteita koskeviin tietokantoihin. 2 artikla Tämä päätös on osoitettu kaikille jäsenvaltioille. Tehty Brysselissä 6 päivänä kesäkuuta 1997. Komission puolesta Franz FISCHLER Komission jäsen (1) EYVL N:o L 243, 25.8.1992, s. 27 LIITE ELÄIMIÄ JA TUOTTEITA KOSKEVAT VÄHIMMÄISTIEDOT 1. Rajatarkastusaseman tunnistus Tarkastusaseman nimi ja koodi (Animo) 2. Erän tunnistus a) Tuotteen laatu ja koodi (Animo) b) Lukumäärä/laatu/yksiköt c) "Liitteen B" numero d) Kolmas alkuperämaa (ISO-koodi) e) Alkuperälaitoksen nimi ja hyväksyntänumero f) Määräpaikkana oleva jäsenvaltio/määrämaa (ISO-koodi) 3. Tehdyt tarkastukset a) Asiakirjojen tarkastus (kyllä/ei/ei vastaa edellytyksiä) b) Tunnistamistarkastus (kyllä/ei/ei vastaa edellytyksiä) c) Fyysinen tarkastus (kyllä/ei/ei vastaa edellytyksiä) d) Laboratoriokoe (kyllä/ei/ei vastaa edellytyksiä) 4. Tarkastusten tulokset a) Hyväksytään (päiväys) b) Lähetetään edelleen (päiväys) c) Hävitetään (päiväys) d) Jalostetaan (päiväys)
97/818/YUTP: Neuvoston päätös, tehty 28 päivänä marraskuuta 1997, jalkaväkimiinoista hyväksytyn yhteisen toiminnan 96/588/YUTP täytäntöönpanosta Punaisen Ristin kansainvälisen komitean erityisvetoomusten rahoitukseen osallistumiseksi



Virallinen lehti nro L 338 , 09/12/1997 s. 0005 - 0005



NEUVOSTON PÄÄTÖS, tehty 28 päivänä marraskuuta 1997, jalkaväkimiinoista hyväksytyn yhteisen toiminnan 96/588/YUTP täytäntöönpanosta Punaisen Ristin kansainvälisen komitean erityisvetoomusten rahoitukseen osallistumiseksi (97/818/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 ja J.11 artiklan, ottaa huomioon Eurooppa-neuvoston 26 ja 27 päivänä kesäkuuta 1992 antamat yleiset suuntaviivat niiden alueiden määrittelemisestä, jotka kuuluvat turvallisuutta koskevaan ulottuvuuteen ja jotka, Euroopan unionista tehdyn sopimuksen tultua voimaan, voisivat olla yhteisten toimintojen kohteina, sekä katsoo, että neuvosto on 1 päivänä lokakuuta 1996 hyväksynyt Euroopan unionista tehdyn sopimuksen J.3 artiklan perusteella yhteisen toiminnan 96/588/YUTP jalkaväkimiinoista (1), edellä mainitun yhteisen toiminnan 8 artiklassa tarkoitettuna erityistoimena, jolla tuetaan unionin ensisijaista pyrkimystä auttaa jalkaväkimiinojen uhreja, olisi osallistuttava ylimääräisellä rahoitusosuudella Punaisen Ristin kansainvälisen komitean erityisvetoomuksiin, ON PÄÄTTÄNYT SEURAAVAA: 1 artikla 1. Punaisen Ristin kansainvälisen komitean erityisvetoomukset ovat oikeutettuja saamaan unionin yhteisrahoitusta. Unionin rahoitusosuuden tarkasta määrästä tehdään komission ja Punaisen Ristin kansainvälisen komitean välillä varainhoitoasetuksen mukaisesti rahoitussopimus yhteisrahoitukseen oikeutettujen kulujen merkittävän prosenttiosuuden rahoittamiseksi ottaen huomioon moitteettoman varainhoidon periaatteet, mukaan luettuna kustannustehokkuus sekä unionin rahoitusosuuden tuoma lisäarvo. 2. Edellä 1 kohdassa tarkoitettujen toimien rahoittamiseksi otetaan 8 miljoonan ecun enimmäismäärä Euroopan yhteisöjen yleiseen talousarvioon vuodeksi 1997. 3. Edellä 2 kohdan mukaisista määrärahoista katettavia kustannuksia hallinnoidaan Euroopan yhteisön talousarvioon sovellettavien menettelyjen ja sääntöjen mukaisesti. 2 artikla Tämä päätös tulee voimaan päivänä, jona se tehdään. Se julkaistaan virallisessa lehdessä. Tehty Brysselissä 28 päivänä marraskuuta 1997. Neuvoston puolesta G. WOHLFART Puheenjohtaja (1) EYVL N:o L 260, 12.10.1996, s. 1.